**Πρωτόκολλο και Δήλωση Συμμετοχής**

**στην Εξέταση του Μαθήματος**

Η διεξαγωγή της εαρινής εξεταστικής περιόδου του Ακαδημαϊκού Έτους 2019 - 2020 θα πραγματοποιηθεί αποκλειστικά εξ αποστάσεως με μεθόδους και πρακτικές οι οποίες διασφαλίζουν ίση πρόσβαση σε όλους τους φοιτητές, ώστε να μην τίθεται σε κίνδυνο η υγεία τους, καθώς και η υγεία των οικογενειών τους και του προσωπικού του Πανεπιστημίου Δυτικής Αττικής.

Διαβάστε προσεκτικά το πρωτόκολλο διαδικασιών και συμμετοχής στην εξέταση του μαθήματος και, εφόσον το αποδέχεστε, συμπληρώστε τη «*Δήλωση Συμμετοχής στην Εξέταση Εαρινού Εξαμήνου 2019-2020 του Μαθήματος ΕΙΣΑΓΩΓΗ ΣΤΟΝ ΑΡΧΙΤΕΚΤΟΝΙΚΟ ΣΧΕΔΙΑΣΜΟ*», που βρίσκεται στο τέλος της ανακοίνωσης.

***Τρόπος Εξέτασης***

Η εξέταση του μαθήματος θα γίνει με προφορική παρουσίαση της Εργασίας 3 και απαντήσεις σε ερωτήματα που θα τεθούν επί της Εργασίας 3.

Η εξέταση θα πραγματοποιηθεί ανά ομάδες 3-4 ατόμων. Η διδάσκουσα θα συγκροτήσει τις ομάδες μετά τη **Δευτέρα 29.06.2020**, που ορίζεται ως η **νέα προθεσμία παράδοσης**. Η εξέταση θα γίνει από τη διδάσκουσα. Για τις ημερομηνίες και τις ώρες θα ενημερωθείτε το συντομότερο. Για την εξέταση, θα πρέπει να συνδεθείτε στον σύνδεσμο του MS Teams που θα σας υποδειχθεί. Η διαδικασία είναι παρόμοια με το live μάθημα, κατά συνέπεια δεν θα πραγματοποιηθεί δοκιμαστική εξέταση.

Κάθε φοιτητής καλείται να παρουσιάσει την Εργασία 3 με powerpoint. Αν η Εργασία 3 έχει εκπονηθεί από 1 φοιτητή, ο μέγιστος χρόνος παρουσίασης είναι 10 λεπτά. Αν η Εργασία 3 έχει εκπονηθεί από 2 ή 3 φοιτητές, τότε η παρουσίαση θα πρέπει να ισοκατανεμηθεί σε αυτούς (μέγιστος χρόνος για τον καθένα 5-6 λεπτά).

***Προϋποθέσεις Συμμετοχής***

Η συμμετοχή του φοιτητή στην εξέταση κάθε μαθήματος γίνεται κατόπιν υποβολής δήλωσης σε σχετική πρόσκληση που έχει ανακοινωθεί από τον διδάσκοντα. Προϋπόθεση για να δηλώσει ένας φοιτητής συμμετοχή στην εξέταση του μαθήματος αποτελεί η επιλογή του εν λόγω μαθήματος στην ηλεκτρονική δήλωση μαθημάτων, ή σε περίπτωση που αυτή δεν έχει γίνει, για λόγους για τους οποίους δε φέρει ευθύνη ο φοιτητής, ισχύει η τήρηση των κανόνων που θέτει το κάθε Τμήμα.

Βασική προϋπόθεση για τη συμμετοχή στην εξέταση του μαθήματος *ΕΙΣΑΓΩΓΗ ΣΤΟΝ ΑΡΧΙΤΕΚΤΟΝΙΚΟ ΣΧΕΔΙΑΣΜΟ* είναι η αποστολή της Εργασίας 3 στη διδάσκουσα μέχρι τη Δευτέρα 29.06.2020 με μεμονωμένες φωτογραφίες (αρχεία μορφής .jpg) αριθμημένες σύμφωνα με την αρίθμηση των σχεδίων. Οι τίτλοι των αρχείων πρέπει να είναι με λατινικούς χαρακτήρες. Τα κείμενα να είναι σε αρχείο word.

Άλλες προϋποθέσεις

Θα πρέπει να συνδεθείτε χρησιμοποιώντας ηλεκτρονικό υπολογιστή που διαθέτει μικρόφωνο, κάμερα και ηχεία (ή ακουστικά). Αν δεν διαθέτετε τέτοιο υπολογιστή μπορείτε να συνδεθείτε με το κινητό σας εφόσον είναι smart phone και εφόσον έχετε εγκαταστήσει την εφαρμογή MS Teams

* για android από εδώ

<https://play.google.com/store/apps/details?id=com.microsoft.teams&hl=en>

* για apple από εδώ

<https://apps.apple.com/us/app/microsoft-teams/id1113153706>

Σε διαφορετική περίπτωση δεν μπορείτε να συμμετέχετε στις εξετάσεις του εαρινού εξαμήνου 2019-2020.

***Ταυτοποίηση***

Θα συνδεθείτε χρησιμοποιώντας τον Ιδρυματικό λογαριασμό σας.

Η ταυτοποίηση γίνεται με την επίδειξη της Ακαδημαϊκής, Αστυνομικής ταυτότητας ή Διαβατηρίου, που θα πρέπει να δείξετε στην κάμερα του υπολογιστή ή του κινητού σας.

Η ταυτοποίηση του φοιτητή μπορεί να ζητηθεί από τον αρμόδιο Καθηγητή οποιαδήποτε στιγμή κατά την εξέταση του μαθήματος.

***Εξέταση***

Κατά τη διάρκεια της εξέτασης θα πρέπει να έχετε την κάμερα και το μικρόφωνο ανοικτά.

***Πολιτική Προστασίας Προσωπικών Δεδομένων***

Το Πανεπιστήμιο Δυτικής Αττικής καθορίζει : η χρήση του δικτυακού τόπου, συνιστά τεκμήριο ότι ο φοιτητής έχει αναγνώσει και αποδέχεται ανεπιφύλακτα τους όρους χρήσης. Οι φοιτητές που δε συναινούν έχουν τη δυνατότητα μη συμμετοχής στη διαδικασία.

Απαγορεύεται ρητά η με οποιονδήποτε τρόπο καταγραφή, βιντεοσκόπηση, ηχογράφηση, όπως επίσης η αναπαραγωγή της διαδικασίας αξιολόγησης και εξέτασης που διενεργείται μέσω σύγχρονης τηλεδιάσκεψης από οποιονδήποτε συμμετέχοντα. Σε περίπτωση που διαπιστωθεί παράβαση της παραπάνω απαγόρευσης, προβλέπεται να κινηθεί άμεσα η διαδικασία επιβολής όλων των νόμιμων κυρώσεων και ιδίως η άσκηση πονικής δίωξης κατά του υπαιτίου. Το Πανεπιστήμιο Δυτικής Αττικής να εφαρμόσει διαδικασίες πλήρως εναρμονισμένες με όσα προβλέπονται από τον Ευρωπαϊκό Κανονισμό Προστασίας Προσωπικών Δεδομένων 2016/679 και τις διατάξεις του Νόμου 125 (Ι)/2018 σε σχέση με την προστασία δεδομένων προσωπικού χαρακτήρα για τη διεξαγωγή των εξ αποστάσεως διαδικασιών αξιολόγησης και εξέτασης. Επιπλέον, σημειώνεται ότι οι επιλεγείσες μέθοδοι και διαδικασίες διενέργειας εξετάσεων εμπλέκουν περιορισμένης έκτασης προσωπικά δεδομένα με αποκλειστικό στόχο τη διασφάλιση της αξιοπιστίας και αδιαβλητότητας της εξ αποστάσεως εξέτασης. Παραβίαση δεδομένων προσωπικού χαρακτήρα είναι η παραβίαση της ασφάλειας των δεδομένων, που οδηγεί σε τυχαία ή παράνομη καταστροφή, απώλεια, μεταβολή, άνευ άδειας κοινολόγηση ή πρόσβαση δεδομένων προσωπικού χαρακτήρα που διαβιβάστηκαν, αποθηκεύτηκαν ή υποβλήθηκαν κατ' άλλο τρόπο σε επεξεργασία.

Όπως θα έχουν ενημερωθεί και από άλλους διδάσκοντες, αλλά και από τις κεντρικές υπηρεσίες του Πανεπιστημίου Δυτικής Αττικής, οι φοιτητές μπορούν να δουν γενικότερα στοιχεία για τις εξετάσεις από απόσταση στο:

<https://www.uniwa.gr/remote-exams/>   
Επισημαίνουμε, ότι ο τρόπος εξέτασης του παρόντος μαθήματος έχει επιλεγεί με κύριο κριτήριο την αμεσότητα της επικοινωνίας καθηγητή – φοιτητή.

Παρακαλούμε τους φοιτητές να δηλώσουν ξανά την πρόθεσή τους να συμμετέχουν στην εξέταση, συμπληρώνοντας τη Δήλωση Συμμετοχής παρακάτω. Η διαδικασία αυτή αποτελεί ικανή και αναγκαία συνθήκη για τη συμμετοχή στην εξέταση. Επιπρόσθετα, ευχαριστούμε τους φοιτητές για την κατανόηση και την υπομονή διεκπεραίωσης όλων αυτών των τυπικών ζητημάτων.

Η αποδοχή της «Δήλωσης Συμμετοχής στις Εξετάσεις» θα πρέπει να υποβληθεί άμεσα και **το αργότερο μέχρι την Τετάρτη 10 Ιουνίου 2020, με αποστολή μηνύματος στο e-Class.**

***Δήλωση Συμμετοχής στην εξέταση Εαρινού Εξαμήνου 2019-2020***

***του μαθήματος ΕΙΣΑΓΩΓΗ ΣΤΟΝ ΑΡΧΙΤΕΚΤΟΝΙΚΟ ΣΧΕΔΙΑΣΜΟ***

Έλαβα γνώση για τις διαδικασίες και τις προϋποθέσεις, καθώς και για την προθεσμία τελικής παράδοσης της Εργασίας 3. Αποδέχομαι τους όρους και συναινώ σε συμμετοχή στην εξέταση.

ΕΠΩΝΥΜΟ: ......................................................................

ΟΝΟΜΑ: ...........................................................................

ΟΝΟΜΑ ΠΑΤΕΡΑ: ................................................................

Α.Μ. / εξάμηνο: ...................................................................